CELEX: 62004TJ0457
Language: da
Date: 2008-10-15
Title: Dom afsagt af Retten i Første Instans (Syvende Afdeling) den 15. oktober 2008.#Camar Srl mod Kommissionen for De Europæiske Fællesskaber.#Fælles markedsordning - bananer - overgangsforanstaltninger - artikel 30 i Rådets forordning (EØF) nr. 404/93 - dom, hvori det fastslås, at Kommissionen har gjort sig skyldig i passivitet - opfyldelse af Rettens dom nægtet - annullationssøgsmål - begæring om, at Kommissionen pålægges at gennemføre dommen ved betaling af et tilsvarende pengebeløb - erstatning for ikke-økonomisk skade - Kommissionens ulovlige undladelse - erstatningssøgsmål - afbrydelse af forældelsesfristen - artikel 46 i statutten for Domstolen - afvisning.#Forenede sager T-457/04 og T-223/05.

Rettens dom (Syvende Afdeling) af 15. oktober 2008 – Camar mod Kommissionen
      (Forenede sager T-457/04 og T-223/05)
      »Fælles markedsordning – bananer – overgangsforanstaltninger – artikel 30 i Rådets forordning (EØF) nr. 404/93 – dom, hvori det fastslås, at Kommissionen har gjort sig skyldig i passivitet – opfyldelse af Rettens dom nægtet – annullationssøgsmål – begæring om, at Kommissionen pålægges at gennemføre dommen ved betaling af et tilsvarende pengebeløb – erstatning for ikke-økonomisk skade – Kommissionens ulovlige undladelse – erstatningssøgsmål – afbrydelse af forældelsesfristen – artikel 46 i statutten for Domstolen – afvisning«
      1.                     Annullationssøgsmål – dom om annullation – retsvirkninger – pligt til at træffe foranstaltninger til dommens opfyldelse (art. 230
            EF, 232 EF, 233 EF og 288, stk. 2, EF) (jf. præmis 39-41, 49 og 50)
      2.                     Ansvar uden for kontraktforhold – betingelser – ulovlighed – skade – årsagsforbindelse – manglende overholdelse af pligten
            til at opfylde en dom om annullation (art. 288, stk. 2, EF) (jf. præmis 57, 58 og 60-62)
      3.                     Erstatningssøgsmål – søgsmålsfrister – femårig forældelse (art. 288, stk. 2, EF; statutten for Domstolen, art. 46) (jf. præmis
            75, 77, 79 og 80)
      Angående
      
         
               Hvad angår dommen i sag T-457/04, for det første en påstand om annullation af Kommissionens afslag på at opfylde punkt 1)
                  af konklusionen i Rettens dom af 8. juni 2000, Camar og Tico mod Kommissionen og Rådet (forenede sager T-79/96, T-260/97 og
                  T-117/98, Sml. II, s. 2193), indeholdt i skrivelse af 10. september 2004, for det andet om, at Kommissionen tilpligtes at
                  opfylde punkt 1) af konklusionen i den nævnte dom i sagen Camar og Tico mod Kommissionen og Rådet ved betaling af et beløb
                  svarende til værdien af de ikke-udstedte licenser, og for det tredje om, at Kommissionen tilpligtes at betale erstatning for
                  den ikke-økonomiske skade, samt for så vidt angår dommen i sag T-223/05, en påstand om, at Kommissionen tilpligtes at betale
                  erstatning for den af sagsøgeren lidte skade i henhold til Det Europæiske Fællesskabs ansvar uden for kontraktforhold.
               
            Konklusion
      
         
                  1)
               
               
                  
               
               
                  	Kommissionens afgørelse, der var indeholdt i skrivelsen af 10. september 2004 fra generaldirektøren for generaldirektoratet
                     »Landbrug« om afslag på at opfylde punkt 1) af konklusionen i Rettens dom af 8. juni 2000, Camar og Tico mod Kommissionen
                     og Rådet (forenede sager T-79/96, T-260/97 og T-117/98, Sml. II, s. 2193), annulleres.
                  
               
            
         
                  2)
               
               
                  
               
               
                  	I øvrigt frifindes Kommissionen i sag T-457/04.
               
            
         
                  3)
               
               
                  
               
               
                  	Søgsmålet i sag T-223/05 afvises.
               
            
         
                  4)
               
               
                  
               
               
                  	I sag T-457/04 bærer Camar Srl og Kommissionen hver halvdelen af deres egne omkostninger og betaler halvdelen af den anden
                     parts omkostninger.
                  
               
            
         
                  5)
               
               
                  
               
               
                  	I sag T-223/05 bærer Camar sine egne omkostninger og betaler Kommissionens omkostninger.